Etter å ha røket ut i 2. kvalifiseringsrunde til Europaligaen 2009/10 mot Qarabağ, skulle Rosenborg revansjere prestasjonen mot Lillestrøm. Hjemmelaget åpnet klart best, men fikk en kalddusj da Edwin Eziyodawe fikk snappe ballen mellom Kris Stadsgaard og Rune Almenning Jarstein, og sette inn 0–1 i det åpne målet. Rosenborg kom seg raskt fra smellen, og Mikael Lustig utlignet til 1–1 to minutter før pause.